Број: 404-02-16/2025-02/04

Датум: 14. мај 2025. године

**ПОЗИВ ЗА ДОСТАВЉАЊЕ ПОНУДА**

За пружање консултантских услуга у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за наведени пројекат:

**Консултант за развој стандарда квалификација у систему високог образовања (друштвено-хуманистичко и природно-математичко образовно-научно поље)**

Канцеларија за дуално образовање и Национални оквир квалификација добила је донацију Швајцарске Конфедерације преко Швајцарске агенције за развој и сарадњу (СДЦ) за реализацију пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији” за период од 2. децембра 2022. године до 30. септембра 2026. године. За пружање подршке Канцеларији у имплементацији пројекта биће ангажован тим консултаната који ће реализовати активности предвиђене пројектним задатком, међу којима је и консултант за развој стандарда квалификација у систему високог образовања (друштвено-хуманистичко и природно-математичко образовно-научно поље).

1. **Циљеви ангажовања**

Од ангажованог консултанта се очекује подршка имплементацији пројектних активности у складу са пројектним задатком, како би се омогућило ефикасно достизање планираних пројектних резултата и исхода.

1. **Контекст задатка**

Циљ пројекта је да пружи подршку за даљи развој ефикасног и транспарентног система који омогућава сарадњу између образовних институција и света рада. У складу са тим, очекивани исходи Пројекта су следећи:

1. Унапређен систем дуалног образовања, које омогућава лакши прелазак са образовања на запослење,
2. Унапређена ефикасност и транспарентност образовног система кроз дигитализацију процеса и процедура,
3. Унапређен систем НОКС-а у контексту целоживотног учења.

Када је реч о унапређењу система НОКС-а у контексту целоживотног учења, пројектне активности укључују и подршку за имплементацију политика НОКС-а у високом образовању, а намера Канцеларије је да део ових активности буде усмерен на подршку за развој стандарда квалификација на основу којих ће бити развијени и акредитовани студијски програми. Канцеларија ће подржати реализацију активности предвиђених Стратегијом 2030 и Планом раста, и ангажовати стручњаке који ће спровести неопходне анализе, мапирати потребе и могућности за развој стандарда квалификација, пружити подршку Министарству просвете за реализацију конкурса и високошколским установама за развој стандарда.

**Задаци Консултанта**

У оквиру Пројектног задатка очекује се реализација следећих активности:

1. Преглед постојећих квалификација и студијских програма у ДХ и ПМ образовно-научном пољу и дефинисање критеријума за мапирање квалификација за које је приоритетно потребно да се развију стандарди квалификација (нпр. релевантност за секторе, трендове у дигитализацији и зелену транзицију, и слично);
2. Мапирање квалификација за које треба развити стандард квалификација и мапирање актера и потенцијалних носилаца процеса;
3. Подршка у организацији консултативног процеса и сензибилизацији високошколских установа – подршка Министарству просвете и Канцеларији у реализацији промотивних и информативних активности кроз презентацију значаја развоја стандарда квалификација за унапређење квалитета високог образовања на стручним скуповима и округлим столовима;
4. Припрема нацрта јавног позива за доделу грантова високошколским установама за израду мапираних стандарда квалификација у складу са новом Методологијом;
5. Подршка високошколским установама у процесу развоја стандарда квалификација (консултације, размена материјала и слично).

**4. Заинтересовани консултант треба да испуњава следеће услове**

Квалификације и вештине:

* Докторат у области друштвених, природних или техничких наука (ниво 8 НОКС-а/EOK-a)
* Познавање законодавног и институционалног оквира система образовања, укључујући разумевање основних принципа, политика и пракси

Професионално искуство:

* Најмање десет (10) година професионалног искуства у области високог образовања, укључујући искуство у развоју, евалуацији и/или имплементацији стандарда у образовању

Специфично професионално искуство:

* Учешће у процесу развоја, ревизије и/или евалуације студијских програма у високом образовању, укључујући припрему документације за акредитацију
* Искуство у организацији и вођењу консултативних процеса у сектору високог образовања
* Искуство у припреми конкурсне документације у области образовања
* Искуство у пружању саветодавне или менторске подршке високошколским установама у процесима планирања, развоја или унапређења студијских програма

Наручилац задржава право да у случају потребе у поступку избора консултанта, од кандидата тражи одређену документацију на увид, као потврду наводима из биографије.

**5. Трајање ангажмана**

Ангажман ће се спроводити у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а кандидат који буде изабран биће ангажован у периоду од 02. јуна до 31. децембра 2025. године.

1. **Избор кандидата**

Избор консултанта ће се вршити на основу квалификација за реализацију радног задатка, у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за пројекат „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”.

**Заинтересовани кандидати своје понуде треба да пошаљу најкасније до 28.05.2025. године до 12:00 часова на електронску адресу** **kancelarija@dualnok.gov.rs**са назнаком „ПОНУДА за пружање услуга консултанта за развој стандарда квалификација у систему високог образовања (друштвено-хуманистичко и природно-математичко образовно-научно поље)”.

**Понуда треба да садржи биографију са детаљним информацијама о искуству понуђача консултантских услуга и финансијску понуду[[1]](#footnote-1) за реализацију пројектних активности у динарима (бруто)**.

Детаљније информације о предвиђеним активностима и условима ангажовања дате су у Пројектном задатку. За додатне информације можете се обратити у писаној форми на електронску адресу: kancelarija@dualnok.gov.rs.

**ФИНАНСИЈСКА ПОНУДА**

у оквиру пројектног задатка: Развој стандарда квалификација у систему високог образовања (друштвено-хуманистичко и природно-математичко образовно-научно поље)

|  |  |  |
| --- | --- | --- |
| **Бр.**  | Активности | **Понуђена бруто цена** |
| 1.  | Реализација активности и исхода предвиђених пројектним задатком | РСД |
| 2. | Реализација активности и исхода предвиђених пројектним задатком | РСД |
| 3. | Реализација активности и исхода предвиђених пројектним задатком | РСД |
|  | **Укупно** | **РСД** |

Укупна вредност понуде је: \_\_\_\_\_\_\_\_\_\_\_\_ РСД бруто.

У финансијску понуду су укључени сви пратећи трошкови у вези са реализацијом Пројектног задатка.

Датум: \_\_\_\_\_\_\_\_\_\_\_\_\_\_\_\_\_

 Потпис

1. Према обрасцу у прилогу [↑](#footnote-ref-1)